II. obravnava
Na podlagi 11., 61. in 96. člena Zakona o prostorskem načrtovanju (ZPNačrt), (Uradni list RS, št. 33/07, 70/08 - ZVO-1B, 108/09, 80/10 - ZUPUDPP (106/10 popr.), 43/11 - ZKZ-C, 57/12 in 57/12-ZUPUDPP-A) ter na podlagi 21. in 29. člena Zakona o lokalni samoupravi – ZLS-UPB2 (Uradni list RS, št. 94/07-uradno prečiščeno besedilo, 27/08 – odl. US, 76/08, 79/09, 51/10, 84/10 – odl. US in 40/12-ZUJF) ter 17. člena Statuta Mestne občine Murska Sobota – UPB (Uradni list RS, št. 23/07-uradno prečiščeno besedilo in 49/10) je Mestni svet Mestne občine Murska Sobota na ….. ….redni seji dne  ……………… sprejel

O D L O K 
o spremembah in dopolnitvah Odloka o prostorskih ureditvenih pogojih za območje Mestne občine Murska Sobota

(gradnja infrastrukturnih objektov, omrežij in naprav)
1. člen

(splošno)

(1) Spremeni in dopolni se Odlok o prostorskih ureditvenih pogojih za območje Mestne občine Murska Sobota (Uradni list RS, št. 83/2003) (v nadaljevanju: PUP  MOMS). 

(2) Spremembe in dopolnitve se nanašajo na pogoje gradnje gradbeno inženirskih objektov na območju kmetijskih zemljišč, na območju vodnih in obvodnih zemljišč ter dopolnitve, ki izhajajo iz zahtev nosilcev urejanja prostora. 

2. člen

Prva alineja, prvega odstavka, 34. člena poglavja B) Območja odprtega prostora, točka 1. Kmetijska zemljišča se nadomesti z naslednjim besedilom:

» - gradnje gradbeno inženirskih objektov, kot so; cevovodi za pitno in odpadno vodo s pripadajočimi objekti, elektroenergetski vodi s pripadajočimi objekti, komunikacijski vodi, naftovodi, plinovodi, vročevodi in priključki nanje, «

3. člen

Za zadnjo alineo prvega odstavka 36. člena točke 2. območja vodnih in obvodnih površin se dodata alineji:

» - gradnja objektov javne infrastrukture, komunalne in druge infrastrukture ter komunalnih priključkov na javno infrastrukturo, 

· na območju obalnih in priobalnih zemljišč je dovoljena gradnja objektov, namenjenih obrambi, države, zaščiti, reševanju ljudi, živali in premoženja ter izvajanju nalog policije.« 

4. člen

Za zadnjim odstavkom 37. člena se doda odstavek:

» Na območju avtoceste se posegi izvajajo pod naslednjimi pogoji: 

· vse posege v varovalni pas AC, ki meri v skladu z Zakonom o cestah, 40 m od roba cestnega sveta na vsako stran, bo možno izvajati le po predhodnem soglasju DARS d.d. oziroma upravljavca AC,

· posegi v varovalni pas AC ne smejo biti v nasprotju z njenimi koristmi, ne smejo prizadeti interesov varovanja ceste in prometa na njej, njene širitve zaradi prihodnjega razvoja prometa ter varovanja njenega videza

· zaradi načrtovanih ureditev ne sme biti ogrožena stabilnost cestnega telesa, stabilnost nasipov in odvodnja obstoječe AC

· širitev AC za dodatni vozni pas, to je min 7 m obojestransko od roba cestnega sveta,

· križanje infrastrukturnih vodov z obstoječo AC je potrebno izvesti s podvrtanjem, pravokotno na AC, izven AC priključkov in z upoštevanjem odmikov za širitev AC,

· v kolikor bo trasa infrastrukturnih vodov potekala vzporedno z obstoječo AC, mora potekati izven cestnega sveta AC in z upoštevanjem odmikov za širitev AC.«

KONČNE DOLOČBE

5. člen

Spremembe in dopolnitve Odloka o prostorskih ureditvenih pogojih za območje Mestne občine Murska Sobota so stalno na vpogled na upravi Mestne občine Murska Sobota.

6. člen

Ta odlok začne veljati osmi dan po objavi v Uradnem listu Republike Slovenije.

